Δυναστεία των Οροντιδών

Η Δυναστεία των Οροντιδών ή Γερβανντούν (Αρμενική γλώσσα : "Երվանդունի") ήταν κληρονομική δυναστεία που κυβέρνησε αρχικά την Σατραπεία της Αρμενίας (330 π.Χ.) και κατόπιν το αρχαίο Βασίλειο της Αρμενίας (321 π.Χ.-200 π.Χ.). Οι Οροντίδες κυβέρνησαν αρχικά ως υποτελείς Σατράπηδες στην Αχαιμενιδική Αυτοκρατορία και μετά την κατάρρευση της ως ανεξάρτητοι βασιλείς. Ένας κλάδος της οικογένειας κατόπιν κυβέρνησε το Βασίλειο της Σωφηνής και την Κομμαγηνή μέχρι που υπέκυψαν στην Ρωμαϊκή αυτοκρατορία. Η Δυναστεία των Οροντιδών θεωρείται η πρώτη δυναστεία που κυβέρνησε το αρχαίο βασίλειο της Αρμενίας. Οι περισσότεροι ιστορικοί ισχυρίζονται ότι οι Οροντίδες ήταν Ιρανοί στην καταγωγή και είχαν οικογενειακούς δεσμούς με την Δυναστεία των Αχαιμενιδών.Garsoian 2005Toumanoff 1963, σ. 278Canepa 2015, σ. 80Gaggero 2016, σ. 79Allsen 2011, σ. 37Lang 2000, σ. 535Payaslian 2007, σσ. 8-9 

Οι ίδιοι ισχυρίζονταν την καταγωγή τους από τους Αχαιμενίδες με στόχο να νομιμοποιήσουν την θέση τους ως βασιλείς της Αρμενίας.Payaslian 2007, σ. 9 Άλλοι λιγότεροι ιστορικοί ισχυρίζονται ότι οι Οροντίδες ήταν καθαροί Αρμένιοι.Adrych et al. 2017, σ. 138Ghafurov 1971, σσ. 30–31 Ο Ράζμικ Πανοσιάν κατέληξε στο συμπέρασμα ότι είχαν σχέσεις τόσο με την βασιλική δυναστεία των Περσών όσο και με άλλες ευγενείς οικογένειες της Αρμενίας αλλά η Αρμενική τους εθνότητα ήταν αβέβαιη. Το όνομα "Ορόντης" αποτελεί εξελληνισμένη μορφή ενός αρχαίου Περσικού ονόματος, μεταφράζεται ως "Θαρραλέος" ή "γενναίος".Panossian 2006, σ. 35Schmitt 2002 Η παρουσία της δυναστείας είναι διαπιστωμένη από το 400 π.Χ., κυβέρνησαν την Αρμενία ως βασιλείς αρχικά με πρώτη πρωτεύουσα την Αρμαβίρ και κατόπιν την Γερβαντασάτ. Η χρονολογία ίδρυσης της δυναστείας αποτελεί θέμα συζήτησης, το βέβαιο είναι ότι εμφανίστηκε μετά την καταστροφή του αρχαίου Αρμενικού βασιλείου των Ουραρτίων από τους Σκύθες και τους Μήδες (612 π.Χ.). Οι Οροντίδες είναι η πρώτη από τις τρεις δυναστείες τού αρχαίου βασιλείου της Αρμενίας (321 π.Χ. - 428 μ.Χ.). Ακολούθησαν η Δυναστεία των Αρταξιαδών και η Δυναστεία των Αρσακιδών της Αρμενίας.

Γενεαλογία Οροντιδών

Παραπομπές

Πηγές
 Schmitt, Rüdiger (2002). "ORONTES". Encyclopaedia Iranica
 Cyril Toumanoff. "A Note on the Orontids." Le Museon. 72 (1959), pp. 1–36 and 73 (1960), pp. 73–106.
 Hakop Manandyan. Քննական Տեսություն Հայ Ժողովրդի Պատմության (A Critical Study of the History of the Armenian People). vol. i. Yerevan: Haypethrat, 1944.


Οροντιδων